அப்படிப்பட்ட ஊழல் நீதிபதிகளுக்கு உதவி செய்வதற்காகவே, மனித உரிமை போராளி என்ற வேடத்தில் வலம் வரும், சங்கரசுப்பு போன்ற வழக்கறிஞர்கள் களமிறங்கியிருக்கிறார்கள். சங்கரசுப்பு சவுக்கு தளத்துக்கு எதிராக தொடர்ந்துள்ள வழக்கு நேற்று விசாரணைக்கு வந்தது. இன்று ஒத்தி வைக்கப்பட்ட இந்த வழக்கு மீண்டும் விசாரணைக்கு வந்தபோது, சங்கரசுப்பு, இந்த தளத்தில் மாண்புமிகு நீதியரசர்களைப் பற்றி பல்வேறு விஷயங்கள் தவறாக எழுதப்படுகின்றன.. நீதிபதிகளைப் பற்றி அவதூறாக எழுதப்படுகின்றன. இந்தத் தளத்தை நடத்துவதாக சொல்லப்படுபவரை கைது செய்ய காவல்துறை மறுக்கிறது என்றார். அரசு வழக்கறிஞர் எழுந்து, இந்தத் தளத்தை நடத்துபவர் யார் என்ற விபரங்கள் ரகசியமாக வைக்கப்பட்டுள்ளன. சங்கரசுப்பு சொல்லும் நபர்தான் இந்த தளத்தை நடத்துகிறார் என்பதற்கான ஆதாரங்கள் இல்லை என்றார். உடனே சங்கரசுப்பு, காவல்துறையினர் வேண்டுமென்றே, அவரை காப்பாற்றுகிறார்கள். உடனடியாக சம்பந்தப்பட்ட நபரை கைது செய்ய உத்தரவு பிறப்பிக்க வேண்டும் என்று கோரினார்.